ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιουνίου 1991 για την τροποποίηση της οδηγίας 83/643/ΕΟΚ για τη διευκόλυνση των διοικητικών διατυπώσεων και των υλικών ελέγχων κατά τη μεταφορά εμπορευμάτων μεταξύ κρατών μελών ( 91/342/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ιδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής ( 1 ),

Σε συνεργασία με το Ευρωπαϊκό Κοινοβούλιο ( 2 ),

Έχοντας υπόψη τη γνώμη της Οικονομικής και Κοινωνικής Επιτροπής ( 3 ),

Εκτιμώντας :

ότι η οδηγία 83/643/ΕΟΚ ( 4 ), όπως τροποποιήθηκε από την οδηγία 87/53/ΕΟΚ ( 5 ), περιλαμβάνει ένα σύνολο μέτρων που αποσκοπούν στη μείωση του χρόνου αναμονής τον οποίον υφίστανται οι μεταφορές εμπορευμάτων στα εσωτερικά σύνορα της Κοινότητας -

ότι το άρθρο 8α της συνθήκης προβλέπει την προοδευτική εγκαθίδρυση, κατά τη διάρκεια χρονικής περιόδου η οποία λήγει στις 31 Δεκεμβρίου 1992, της εσωτερικής αγοράς, που περιλαμβάνει ένα χώρο χωρίς εσωτερικά σύνορα, στον οποίο εξασφαλίζεται, ιδίως, η ελεύθερη κυκλοφορία των εμπορευμάτων -

ότι, εν αναμονή της κατάργησης των εσωτερικών συνόρων, είναι δυνατόν να πραγματοποιηθεί, σύντομα, νέα περίοδος, ώστε να απλουστευθούν και να επιταχυνθούν οι ενδοκοινοτικές μεταφορές εμπορευμάτων -

ότι η αρχή την οποία εισάγει η οδηγία 83/643/ΕΟΚ, σύμφωνα με την οποία οι έλεγχοι θα πραγματοποιούνται δειγματοληπτικά, με εξαίρεση δεόντως δικαιολογημένες περιστάσεις, ισχύει μόνο για τους "υλικούς ελέγχους "- ότι η πείρα απέδειξε ότι είναι σκόπιμο να προσδιοριστεί η έννοια του "ελέγχου" και των "διατυπώσεων" και να διασαφηνιστούν οι όροι της δειγματοληψίας, ώστε να περιοριστεί στο μεγαλύτερο δυνατό βαθμό ο χρόνος αναμονής στα σύνορα -

ότι, στα πλαίσια ιδίως του καθεστώτος της κοινοτικής διαμετακόμισης, ο μεταφορέας μπορεί να αρχίσει τη διαδικασία διαμετακόμισης στο εσωτερικό του κράτους μέλους αναχώρησης ή/και να προβλέψει τη διάθεση των εμπορευμάτων στην κατανάλωση ή την υπαγωγή τους σε κάποιο άλλο καθεστώς σε τόπο ευρισκόμενο στο εσωτερικό του κράτους μέλους προορισμού - ότι, στα πλαίσια αυτά, η συγκέντρωση των διαφόρων ελέγχων στον ίδιο χώρο, που καθιέρωσε η οδηγία 83/643/ΕΟΚ, θα έχει θετικά αποτελέσματα στα σύνορα μόνον αν αυτή πραγματοποιείται κατά προτίμηση στον τόπο αναχώρησης ή προορισμού των εμπορευμάτων, με την επιφύλαξη της ελεύθερης επιλογής του μεταφορέα -

ότι η ελάχιστη διάρκεια λειτουργίας των σημαντικότερων τελωνείων ελέγχου στο εσωτερικό των κρατών μελών θα πρέπει να αυξηθεί, ώστε να διευκολυνθεί η ολοκλήρωση των ελέγχων και των διατυπώσεων στον τόπο αναχώρησης ή προορισμού των εμπορευμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Η οδηγία 83/643/ΕΟΚ τροποποιείται ως εξής :

1 . Στο άρθρο 1 προστίθεται η ακόλουθη παράγραφος :

"3 . Για τους σκοπούς της παρούσας οδηγίας νούνται ως :

- "έλεγχοι ": κάθε πράξη με την οποία το τελωνείο ή κάθε άλλη υπηρεσία ελέγχου πραγματοποιεί τον υλικό και τον εξ όψεως έλεγχο του μεταφορικού μέσου ή/και των ιδίων των εμπορευμάτων, ώστε να βεβαιωθεί ότι η φύση τους, η καταγωγή τους, η κατάστασή τους, η ποσότητά τους ή η αξία τους είναι σύμφωνα προς τα στοιχεία που περιλαμβάνονται στα έγγραφα τα οποία έχουν προσκομιστεί,

- "διατυπώσεις ": κάθε διατύπωση την οποία επιβάλλει η διοίκηση στο μεταφορέα, και η οποία συνίσταται σε προσκόμιση ή εξέταση των εγγράφων και των πιστοποιητικών που συνδέονται με τα εμπορεύματα, ή άλλων στοιχείων, ανεξαρτήτως μορφής ή μέσου, όσον αφορά τα εμπορεύματα ή τα μεταφορικά μέσα ."

2 . Το άρθρο 2 αντικαθίσταται από το ακόλουθο κείμενο :

"Άρθρο 2

1 . Τα κράτη μέλη λαμβάνουν τα αναγκαία μέτρα ώστε, κατά τη διάρκεια μιας πράξης μεταφοράς, οι διάφοροι έλεγχοι και οι διατυπώσεις να πραγματοποιούνται εντός του ελάχιστου αναγκαίου χρόνου και,

- στο μέτρο του δυνατού, στο ίδιο μέρος, και κατά προτίμηση στον τόπο αναχώρησης ή/και προορισμού των εμπορευμάτων,

- όσον αφορά τους ελέγχους, με δειγματοληψία, εκτός από δεόντως δικαιολογημένες περιπτώσεις .

2 . Για την εφαρμογή της παραγράφου 1 δεύτερη περίπτωση, βάση της δειγματοληψίας πρέπει να αποτελεί το σύνολο των αποστολών που διέρχονται από μεθοριακό σταθμό ή προσκομίζονται σε τελωνείο ή σε υπηρεσία ελέγχου, κατά τη διάρκεια συγκεκριμένης περιόδου, και όχι το σύνολο των εμπορευμάτων που περιλαμβάνονται σε κάθε μομονωμένη αποστολή .

Η δειγματοληψία πρέπει να λαμβάνει υπόψη το μέγεθος του κινδύνου τον οποίο ενέχουν οι αποστολές που διέρχονται από μεθοριακό σταθμό ή προσκομίζονται σε τελωνείο ή υπηρεσία ελέγχου .

3 . Τα κράτη μέλη διευκολύνουν, υπό τις συνθήκες τις οποίες κρίνουν κατάλληλες, στους τόπους αναχώρησης και προορισμού των εμπορευμάτων, την προσφυγή στις απλοποιημένες διαδικασίες, όπως αυτές προβλέπονται από τις κανονιστικές ρυθμίσεις σχετικά με την αποστολή, την κυκλοφορία και τη διάθεση των εμπορευμάτων στην κατανάλωση .

4 . Τα κράτη μέλη προσπαθούν να κατανέμουν γεωγραφικά τα τελωνεία, συμπεριλαμβανομένων όσων βρίσκονται στο εσωτερικό της επικράτειάς τους, κατά τρόπο ώστε να λαμβάνονται με τον καλύτερο δυνατό τρόπο υπόψη οι ανάγκες των φορέων του κλάδου ."

3 . Στο άρθρο 5, οι παράγραφοι 1 και 2 αντικαθίσταται από το ακόλουθο κείμενο :

"1 . Εφόσον αυτό δικαιολογείται από τον όγκο των μεταφορών, τα κράτη μέλη φροντίζουν ώστε :

α ) οι μεθοριακοί σταθμοί να παραμένουν ανοικτοί, με εξαίρεση τις περιπτώσεις που απαγορεύεται η κυκλοφορία, προκειμένου να είναι δυνατό :

- να εξασφαλίζεται 24 ώρες το εικοσιτετράωρο η διέλευση των συνόρων με πραγματοποίηση των σχετικών ελέγχων και διατυπώσεων που αφορούν τα εμπορεύματα τα οποία βρίσκονται υπό τελωνειακό καθεστώς διαμετακόμισης και τα μεταφορικά μέσα αποστολής τους, καθώς και τη διακίνηση οχημάτων χωρίς φορτίο, εκτός από τις περιπτώσεις όπου είναι αναγκαίος συνοριακός έλεγχος για την πρόληψη της μετάδοσης ασθενειών,

- οι έλεγχοι και διατυπώσεις που αφορούν μεταφορικά μέσα και εμπορεύματα τα οποία δεν βρίσκονται υπό τελωνειακό καθεστώς διαμετακόμισης, να μπορούν να πραγματοποιούνται από Δευτέρα έως Παρασκευή, τουλάχιστον επί δέκα συνεχείς ώρες, και το Σάββατο, επί έξι τουλάχιστον συνεχείς ώρες, εκτός αν οι ημέρες αυτές είναι αργίες -

β ) τα τελωνεία καθώς και οι άλλες υπηρεσίες όπου πραγματοποιούνται έλεγχοι και διατυπώσεις κατά την εισαγωγή ή εξαγωγή των εμπορευμάτων και βρίσκονται στο εσωτερικό της χώρας να είναι ανοικτά, ώστε να είναι δυνατόν να πραγματοποιούνται έλεγχοι και διατυπώσεις που αφορούν τα προσκομιζόμενα εμπορεύματα από Δευτέρα έως Παρασκευή, τουλάχιστον επί δέκα ώρες, και το Σάββατο, επί έξι τουλάχιστον ώρες, εκτός αν οι ημέρες αυτές είναι αργίες -

γ ) όταν πρόκειται για οχήματα και εμπορεύματα που μεταφέρονται αεροπορικώς, τα ωράρια που αναφέρονται στο στοιχείο α ) δεύτερη περίπτωση να προσαρμόζονται έτσι ώστε να καλύπτουν τις πραγματικές ανάγκες και, κατά συνέπεια, να μπορούν να κατατέμνονται ανάλογα με τη ροή των μεταφορών -

δ ) οι μεταφορτώσεις που οι υπηρεσίες των τελωνείων, βάσει των υφισταμένων ρυθμίσεων, επιτρέπουν να πραγματοποιούνται χωρίς άμεση τελωνειακή επιτήρηση, να μπορούν να εκτελούνται οποτεδήποτε έτσι ώστε να καλύπτονται οι πραγματικές ανάγκες .

2 . Εάν οι κτηνιατρικές υπηρεσίες δυσκολεύονται, γενικά, να τηρήσουν τα χρονικά περιθώρια που προβλέπονται στην παράγραφο 1 στοιχείο α) δεύτερη περίπτωση και στα στοιχεία β ) και γ ), τα κράτη μέλη φροντίζουν να είναι διαθέσιμος ειδικός κτηνίατρος κατά τη διέλευση των συνόρων τις ώρες αυτές, εφόσον ο μεταφορέας προειδοποιήσει προηγουμένως σχετικά πριν από δώδεκα τουλάχιστον ώρες - η προειδοποίηση αυτή είναι πάντως δυνατόν να αυξηθεί σε 18 ώρες, προκειμένου για μεταφορές ζώντων ζώων ."

4 . Στο άρθρο 11 προστίθεται η ακόλουθη παράγραφος :

"4 . Η παρούσα οδηγία καταργείται από την ημερομηνία θέσης σε εφαρμογή του κανονισμού ( ΕΟΚ ) αριθ . 2726/90 του Συμβουλίου της 17ης Σεπτεμβρίου 1990 περί κοινοτικής διαμετακόμισης (*).

(*) ΕΕ αριθ . L 262 της 26 . 9 . 1990, σ. 1 ." Άρθρο 2 1 . Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία το αργότερο μέχρι την 1η Σεπτεμβρίου 1991 .

Όταν τα κράτη μέλη θεσπίζουν αυτές τις διατάξεις, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους . Οι λεπτομερείς διατάξεις αυτής της αναφοράς, καθορίζονται από τα κράτη μέλη .

2 . Τα κράτη μέλη ανακοινώνουν στην Επιτροπή το κείμενο των ουσιωδών διατάξεων που θεσπίζουν στον τομέα που διέπεται από την παρούσα οδηγία .

Άρθρο 3

Η παρούσα οδηγία απευθύνεται στα κράτη μέλη . Λουξεμβούργο, 20 Ιουνίου 1991 . Για το Συμβούλιο

Ο Πρόεδρος

R . GOEBBELS

( 1 ) ΕΕ αριθ . C 204 της 15. 8 . 1990, σ . 15 . ( 2 ) ΕΕ αριθ . C 19 της 28 . 1 . 1991, σ . 81, και απόφαση της 12ης Ιουνίου 1991 ( δεν έχει ακόμα δημοσιευθεί στην Επίσημη Εφημερίδα ). ( 3 ) ΕΕ αριθ . C 69 της 18 . 3 . 1991, σ . 8 . (4 ) ΕΕ αριθ . L 359 της 22 . 12 . 1983, σ . 8 . ( 5 ) ΕΕ αριθ . L 24 της 27 . 1 . 1987, σ . 33 .